Dawid Kurminowski
Dawid Kurminowski (født 24. februar 1999 i Śrem) er en polsk fodboldspiller, der spiller for danske AGF, hvortil han skiftede fra slovakiske MŠK Žilina i juli 2021.

Han blev topscorer i den bedste slovakiske liga i 2020-2021 med 20 mål.

Klubkarriere 
Kurminowski spillede i mindre klubber som dreng, inden han i 2013 kom til Lech Poznań.

Lech Poznań 
Han begyndte at spille på Lechs reservehold i 2017. Han blev i 2018 udlejet til slovakiske MFK Zemplín Michalovce og efterfølgende til ligeledes slovakiske MŠK Žilina. Fire mål i ni kampe var nok til at overbevise slovakkerne om, at han skulle have en kontrakt hos dem, og han fik kontrakt med Žilina i januar 2020. Her fik han succes, idet han i sæsonen 2020-2021 scorede 20 mål og blev topscorer i den bedste slovakiske liga.

AGF 
12. juli 2021 købte AGF ham til førsteholdet i den danske superliga.. Han debuterede allerede seks dage senere i sæsonens første kamp mod Brøndby IF og spillede hele kampen, der endte 1-1.

Landshold 
Kurminowski har spillet på alle polske ungdomshold og spillet 22 kampe pr. juli 2021.

Referencer

Eksterne henvisninger 

 

Fodboldspillere fra Polen
Fodboldspillere fra Lech Poznań
Fodboldspillere fra MŠK Žilina
Fodboldspillere fra AGF